Só lyk jongste Covid-19-statistiek in SAJohannesburg (13 April 2020) (Foto: AP Photo/Jerome Delay) Die getal gevalle van Covid-19 het die afgelope 24 uur met 99 gevalle toegeneem in Suid-Afrika. Altesaam 2 272 persone het tot dusver positief getoets vir die koronavirus en 410 mense het van die virus herstel. Twee sterftes is die afgelope 24 uur aangemeld, naamlik ŉ 68-jarige man in die Wes-Kaap het ŉ 57-jarige man in Gauteng. Dit bring die dodetal op 27 te staan. Minstens 83 663 toetse is reeds in Suid-Afrika gedoen. Die Nasionale Instituut vir Oordraaglike Siektes (Nios) het die provinsiale verspreiding soos volg bevestig: Gauteng – 890 Wes-Kaap – 617 KwaZulu-Natal – 465 Oos-Kaap – 104 Vrystaat – 96 Limpopo – 23 Mpumalanga – 22 Noordwes – 22 Noord-Kaap – 16 Provinsie onbekend – 17 Volgens die Johns Hopkins-universiteit is daar wêreldwyd reeds 1 883 119 gevalle aangemeld met 117 569 sterftes. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.